Wolfgang Petersen

Volfgangas Petersenas (, 1941 m. kovo 14 d. – 2022 m. rugpjūčio 12 d.) – vokiečių ir amerikiečių režisierius, prodiuseris ir scenaristas.

Biografija 
Volfgangas Petersenas gimė nedideliame Vokietijos miestelyje prie Emso upės, Emdene, prekybininkų šeimoje. Jo vaikystė prabėgo Hamburge, kur baigė mokyklą ir gimnaziją. Jau čia jis pradėjo kurti pirmuosius filmus su 8 mm juostos kamera.

1960–1964 m. dirbo Hamburgo „Ernst Deutsch Theater“ teatro režisieriaus asistentu, lankė aktorystės mokyklą. Hanburgo teatre V. Petersenas pastatė pirmąjį savo spektaklį.

1965–1966 m. tęsė teatro studijas Hamburge ir Vakarų Berlyne. 1966–1969 m. mokėsi Vakarų Berlyno kino ir TV akademijoje. Jo diplominis darbas – valandos trukmes filmas „Aš tave myliu, Volfai“ (), kurį nupirko televizija. Jis reguliariai filmavo televizijos filmus, tarp jų ir labai populiarų vokiečių kriminalinį serialą „Tatort“.

1974 m. V. Petersenas už filmą „Vienas iš mūsų dviejų“ () pelnė Vokietijos filmų apdovanojimą.

V. Peterseno 1977 m. filmas apie homoseksualinius santykius „Pasekmės“ (), su Jurgenu Prochnovu, suskaldė Vokietijos TV požiūrių sistemą (Bavarijos TV savo teritorijoje atsisakė rodyti šį filmą), bet šis filmas sukėlė didelį žiūrovų rezonansą. O užsienyje filmai: „Pasekmės“, „Brandos atestatas“ (1976 m.) (), kuriame Nastasija Kinski atliko savo pirmąjį pagrindinį vaidmenį ir psichologinis trileris apie fanatišką šachmatininką (Bruno Gancas) „Juoda ir balta, kaip diena ir naktis“ (1978 m.) (), sulaukė didelio pasisiekimo.

1980 m. kino studijos „Bavarija“ užsakymu, V. Petersenas filmavo didelio biudžeto filmą „Povandeninis laivas“ (), pasakojantį apie Antrojo pasaulinio karo Vokietijos karo laivyno mūšius po vandeniu. Filmas sulaukė didelio pasisiekimo Vokietijoje ir užsienyje ir pelnė šešias Oskaro nominacijas (režisūra, scenarijus, montažas, garsas, garso montažas ir filmavimas).

1983 m. V. Petersenas buvo atsakingas už filmo „Begalinė istorija“ () režisūrą, pagal vokiečių rašytojo Michaelio Ende parašyta knygą „Begalinė istorija“, turinčią pasakos, fantastikos ir romano motyvų. Filmo biudžetą sudarė net 50 mln. Vokietijos markių.

Nuo 1984 m. V. Petersenas pradėjo dirbti Holivude.

Holivudas 
1985 m. pasirodė pirmasis V. Peterseno filmas pastatytas Holivude – „Mano priešas“ (), bet ši fantastinė drama režisieriui populiarumo neatnešė.

1993 m. pasirodė V. Peterseno režisuotas dramatinis trileris „Prie ugnies linijos“ (), kuriame vaidino Klintas Istvudas, o 1995 m., pasirodė fantastinis trileris „Epidemija“ () su Dastinu Hofmanu, karinio virusologo vaidmenyje, kuris stengiasi sustabdyti pasaulinę biologinę katastrofą.

1997 m. pasirodė jo režisuotas filmas „Prezidento lėktuvas“, su Harisonu Fordu. Filmas surinko virš 300 mln. JAV dolerių ir sulaukė teigiamų kino kritikų atsiliepimų. Tų pačių metų kitame projekte – „Raudonasis kampas“, V. Petersenas dirbo išskirtinio prodiuserio rolėje.

1998 m. sulaukęs 57-erių, V. Petersenas tapo Holivudo režisieriumi ir pradėjo dirbti su vokiečių kinematografu Mišeliu Balchauzmu, dažnai bendradarbiavo su režisieriumi Martinu Skorseze.

2000 m. V. Petersenas režisavo filmą „Pražūtinga audra“. Nuotykių filmas pasakoja apie jūreivius bandančius per audrą pasiekti krantą. Filme vaidino Džiordžas Klunis, Markas Volbergas, Diana Lein. Tais pačiais metais sukurtas ir dokumentinis filmas „Bernd Eichinger – wenn das Leben zum Kino wird“.

2004 m. V. Petersenas buvo epinio filmo „Troja“ režisierius, kuriame vaidina visa plejada Holivudo žvaigždžių: Bredas Pitas, Orlando Blumas, Diana Kriuger ir kt. Filmas „Troja“ tapo geriausiu metų filmu ir surinko apie 500 mln. JAV dolerių.

2006 m. gegužę pasirodė pakartotina Polo Viljamo Galiso romano „Poseidonas“ ekranizacija, filmas „Poseidonas“. Filmas kainavęs 160 mln. JAV dolerių tapo populiariausia tų metų vasaros juosta. Filme pasakojama apie kruizinio laivo „Poseidonas“ katastrofą Atlanto vandenyne.

2008 m. V. Petersenas turėjo pristatyti savo naują darbą, fantastinį veiksmo filmą, „Endero žaidimas“ (), bet dėl neaiškių priežasčių darbai sustojo ir dabar prodiuseriai ieško naujo režisieriaus, o filmo premjera buvo perkelta į 2009 m.

Filmografija 
 Einer von uns beiden (1974 m.)
 Die Konsequenz (1977 m.)
 Povandeninis laivas (1981 m.)
 Begalinė istorija (1984 m.)
 Enemy Mine (1985 m.)
 Shattered (1991 m.)
 Prie ugnies linijos (1993 m.)
 Epidemija (1995 m.)
 Raudonasis kampas (1997 m.), išskirtinis prodiuseris
 Prezidento lėktuvas (1997 m.)
 Pražūtinga audra (2000 m.)
 Troja (2004 m.)
 Poseidonas (2006 m.)
 Uprising (2010 m.)

Išnašos

Nuorodos 
 
 Apdovanojimai ir nominacijos
 Starpower Wolfgang Petersen – Box-Office-Ergebnisse von Petersens Filmen
 Dirk Jasper Filmstarlexikon: Wolfgang Petersen 
 The German-Hollywood Connection: Wolfgang Petersen – From Hamburg to Hollywood
 Wenn das Homer noch erlebt hätte! Die tageszeitung, 2004

Petersen Wolfgang
Petersen Wolfgang